Άρης Γρηγοριάδης

Ο Άρης Γρηγοριάδης (6 Δεκεμβρίου 1985) είναι Έλληνας κολυμβητής. Είναι πρωταθλητής της κολύμβησης, πρωταθλητής κόσμου (2005) και κατάγεται από τη Θεσσαλονίκη. Έχει το μεγαλύτερο μήκος χεριάς στον κόσμο με δύο μέτρα και 30 εκατοστά.To Βήμα, συνέντευξη του Άρη Γρηγοριάδη, 7/8/2005, ανάκτηση 22-6-2011. Είναι αθλητής του Άρη Θεσσαλονίκης.

 Πρώτα χρόνια 
Άρχισε το κολύμπι στα έξι του χρόνια, και η πρώτη του επιτυχία ήταν σε ηλικία οκτώ ετών στην Κατερίνη, στα "Λιλιπούτεια". Στα 100μ. ελεύθερο στους Ολυμπιακούς Αγώνες στην Αθήνα αποκλείστηκε, στα 100μ. ύπτιο πάλι αποκλείστηκε καθώς ήταν 17ος και στα 4x100 ελεύθερο ήταν 14ος και αποκλείστηκε. Στο διεθνές μίτινγκ «Αλεξάνδρεια» (2004) πέτυχε πανελλήνιο ρεκόρ στα 100μ. ελεύθερο, με χρόνο 49.38.
 Πορεία προς τις επιδόσεις 
Στο χειμερινό πρωτάθλημα του 2005, σημείωσε και νέες επιτυχίες, επιτυγχάνοντας ένα ακόμα πανελλήνιο ρεκόρ. Ο αθλητής του Άρη Θεσσαλονίκης, στον τελικό των 100μ ελεύθερο, κατέρριψε το προηγούμενο ρεκόρ που ανήκε στον ίδιο από τους Ολυμπιακούς Αγώνες της Αθήνας (50.15, 2004) και κατέβασε το χρόνο κάτω από τα πενήντα δευτερόλεπτα (49.51).
 Μεσογειονίκης 
Το 2005, διακρίθηκε και στους Μεσογειακούς Αγώνες στην Αλμερία της Ισπανίας, κατακτώντας ένα χρυσό μετάλλιο (24 Ιουνίου 2005) με επίδοση 25 δεύτερα 62 εκατοστά στα 50 μ. ύπτιο, χάλκινο στη σκυταλοδρομία 4Χ100μ. ελεύθερο στο ομαδικό των ανδρών (25 Ιουνίου 2005).

Ο Γρηγοριάδης κατέκτησε το τρίτο χρυσό μετάλλιο για τα ελληνικά χρώματα και δεύτερο προσωπικό, αφού μετά τα 50 μέτρα ύπτιο, πρώτευσε και στα 100μ. του ίδιου στιλ, με επίδοση 55 δεύτερα 75 εκατοστά, στις 27 Ιουνίου 2005.

 Παγκόσμιος πρωταθλητής 
Στο Παγκόσμιο Πρωτάθλημα υγρού στίβου, στο Μόντρεαλ, ο Γρηγοριάδης κατέκτησε χρυσό μετάλλιο στα 50μ. ύπτιο, στις 31 Ιουλίου 2005 με νέο πανελλήνιο ρεκόρ (24.95).

Ο παγκόσμιος πρωταθλητής των 50 μ. υπτίως σε 50άρα πισίνα πέτυχε ρεκόρ και όριο στα 50 μ. υπτίως με 24.78 και στα 100 μ. υπτίως με 53.36, στο μίτινγκ «Αλεξάνδρεια», το Νοέμβριο του 2005. Ο Γρηγοριάδης αναδείχθηκε κορυφαίος αθλητής του 2005, στην ψηφοφορία του ΠΣΑΤ.

Επίσης, πρώτευσε στον τελικό των 100μ. ύπτιο, στην πρεμιέρα του πρώτου από τα τρία μίτινγκ κολύμβησης «Mare Nostrum», στο Μονακό, τον Ιούνιο του 2006, με επίδοση 55.63.

 Συνέχιση επιτυχιών 
Την 1η Αυγούστου του 2006 κατέκτησε χάλκινο μετάλλιο, στο Ευρωπαϊκό Πρωτάθλημα Υγρού Στίβου της Βουδαπέστης τερματίζοντας τρίτος στον τελικό των 100μ. ύπτιο, πετυχαίνοντας ταυτόχρονα νέο πανελλήνιο ρεκόρ με χρόνο 54.34. Ένα ακόμα μετάλλιο (αυτή τη φορά ασημένιο) κατέκτησε στην ίδια διοργάνωση στις 3 Αυγούστου 2006. Ήταν δεύτερος στον τελικό των 50μ ύπτιο με χρόνο 25.14.

Το 2008 ξεκίνησε με νέα πανελλήνια επίδοση για το Γρηγοριάδη. Στις 24 Ιανουαρίου 2008 πέτυχε χρόνο 24.94 στα ημιτελικά των 50μ. ύπτιο, στην πρεμιέραin.gr, «Τορπίλη» ο Γρηγοριάδης, νέο πανελλήνιο ρεκόρ στα 50μ. ύπτιο, 24/1/2008, ανακτήθηκε στις 25/1/2008του χειμερινού πρωταθλήματος στο ΟΑΚΑ.

Το Μάρτιο του 2008 στο Ευρωπαϊκό πρωτάθλημα του Αϊντχόβεν ο Γρηγοριάδης κέρδισε δυο μετάλλια , ένα ασημένιο με τη 2η θέση στα 100 μ. ύπτιο στις 20 Μαρτίου και ένα χρυσό την επομένη, στα 50 μ. ύπτιοEλευθεροτυπία , ''Χρυσά δελφίνια", 22/03/2008με 25.13.

Στις 19 Φεβρουαρίου του 2009 πέτυχε το όριο πρόκρισης για το Παγκόσμιο Πρωτάθλημα κολύμβησης, με χρόνο 25.26 στον ημιτελικό των 50μ. ύπτιο, την πρώτη ημέρα του χειμερινού πρωταθλήματος, που διεξήχθη στη Νέα Ιωνία Βόλου.Αθλητισμός - Ο Γρηγοριάδης «έπιασε» το όριο για το Παγκόσμιο πρωτάθλημα στη Ρώμη Κατά τους Μεσογειακούς Αγώνες του 2009 στην Πεσκάρα, ο κολυμβητής πέτυχε νέο ρεκόρ αγώνων στο 100 μ. ύπτιο με 54.52Τα Νέα , Ρεκόρ αγώνων ο Γρηγοριάδης, διπλό πανελλήνιο ρεκόρ η Πετραδάκη στα 100μ. ύπτιο, 30 Ιουνίου 2009. Το 2010 κατέλαβε την 5η θέση στα 100 μ. ύπτιο στο ευρωπαϊκό πρωτάθλημα.5oς ο Άρης Γρηγοριάδης, 10-8-2010. Τον Μάρτιο του 2011 στο μίτινγκ του Βερολίνου πέτυχε επίδοση 54.04 στα 100µ., πιάνοντας το όριο που έχει θεσπίσει η παγκόσµια οµοσπονδία (54.40) για την πρόκριση στους Ολυμπιακούς Αγώνες του 2012 στο Λονδίνο.Τα Νέα , Γρηγοριάδης: Βουτιά για το Λονδίνο, 8-3-2011. Στις 18 Ιουνίου 2011, στο μίτινγκ Σέτε Κόλι στη Ρώμη, ο Γρηγοριάδης ήταν 2ος στα 100μ. ύπτιο με χρόνο 54.91.Γρηγοριάδης και Δρυμωνάκος ξεχώρισαν την δεύτερη ημέρα στη Ρώμη , 19-6-2011.

 Εξωτερικοί σύνδεσμοι 
 Συνέντευξη του Γρηγοριάδη, Aquatics News, 26/5/2011.

 Παραπομπές 

Γρηγοριαδης Αρης
Κατηγορία:Κολυμβητές Άρη
Κατηγορία:Αθλητές στους Μεσογειακούς Αγώνες 2005